ananddey/assamese-wiki-corpus huggingface dataset:
সৰীসৃপ

সৰীসৃপ বোৰ প্ৰথম প্ৰকৃত স্থলচৰ প্ৰাণী৷ আধুনিক মতবাদ অনুসৰি কাৰ্ব'নিফেৰাছ যুগত উদ্ভৱ হোৱা ছিম'ৰিয়া(seymoria) জাতীয় প্ৰাণীবোৰ সৰীসৃপবোৰৰ প্ৰথম আৰু প্ৰকৃত পূৰ্বপুৰুষ৷ পাৰমিয়ান(permian) যুগত কটিল'ছৰিয়া প্ৰাণীবোৰৰপৰা বিভিন্ন ধৰণৰ সৰীসৃপৰ উদ্ভৱ হয় আৰু পিছত মেছ'যইক(mesozoic) যুগত বিকাশ লাভ কৰি জল,স্থল সৰ্বত্ৰ বিয়পি পৰে৷ মেছ'যইক যুগত সৰীসৃপৰ প্ৰৱল বিকাশ আৰু প্ৰভাৱৰ বাবে এই যুগক সৰীসৃপৰ সোনালী যুগ বুলি কোৱা হয়৷৷

]]s (below the crocodiles).

কেইবিধমান সৰীসৃপ

ঘঁৰিয়াল(crocodyle),ফেটিসাপ(naja),অজগৰ সাপ(python),টেষ্টুড'(testudeকাছ(turtle),স্ফেন'ডন(sphenodon),কেল'টিছ(calotes),কেমেলিঅ'ন(chameleon) ইত্যাদি৷

সাধাৰণ বৈশিষ্ট্যসমূহ

দেহৰ আকাৰ প্ৰাণীভেদে বেলেগ বেলেগ৷ কিছুমান প্ৰাণীৰ দেহ চাপ খোৱা নাইবা বহল,দীঘল নাইবা চুটি,চুঙাসদৃস নাইবা চেপেটা৷ দেহ মস্তক,ডিঙি,গা আৰু পুচ্ছ অংশত বিভক্ত৷
ছাল শুকান,খহটা আৰু গ্ৰন্থিহীন৷ দেহ বহি:চ্ছদীয়(epidermal) বাকলিৰে নাইবা চৰ্মপত্ৰ(dermal plate) নাইবা স্কুট(scute) বা প্ৰশল্কৰে আবৃত৷
দেহত সাধাৰণতে দুযোৰ ভৰি থাকে৷ প্ৰত্যেক ভৰিত পাঁচটাকৈ নখযুক্ত আঙুলি থাকে৷ কিছুমান প্ৰাণীৰ জলীয় অভিযোজনৰ বাবে ভৰি ৰূপান্তৰিত হৈ খোপনি(paddle) সৃষ্টি হয়,যেনে-কাছ৷ কিছুমান প্ৰাণীৰ ভৰি নাথাকে,যেনে-সাপ৷
দেহকংকাল হাড়ৰ দ্বাৰা গঠিত৷ পশ্চকপালি সন্ধিকন্দ(occipital condyle) এটা৷ কশেৰুকাবোৰ অগ্ৰগৰ্তী(procoelous)৷ কামিহাড় ষ্টৰ্নাম(sternum) ৰ লগত সংযুক্ত৷
পাচননলী সৰল আৰু মুখৰপৰা ক্ল'ৱাকালৈ বিস্তৃত৷ দুয়োটা হনুতে দাঁত থাকে৷
শ্বাস-প্ৰশ্বাস হাওঁফাওঁৰ দ্বাৰা সম্পন হয়৷ ফুল নাথাকে৷ সাগৰীয় কাছৰ ক্ষেত্ৰত ক্ল'ৱাকাৰ দ্বাৰাও শ্বাসকাৰ্য চলে৷
হৃদযন্ত্ৰ চাৰিটা কোঠালিযুক্ত৷ সম্পূৰ্ণভাৱে বিভক্ত অলিন্দ দুটা আৰু আংশিকভাৱে বিভক্ত নিলয় দুটা৷ ঘঁৰিয়ালৰ নিলয় সম্পূৰ্ণৰূপে দুটা কোঠালিত বিভক্ত৷ লোহিত ৰক্তকণিকাবোৰ কোষকেন্দ্ৰযুক্ত৷
চেৰিব্ৰেল অৰ্ধগোলক(cerebral hemisphere)মসৃণ৷ ১২ যোৰ কপালীয় স্নায়ু(cranial nerve) থাকে৷
প্ৰধান সংবেদী অংগবোৰ হ'ল চকু,কাণ আৰু নাক৷ পাৰ্শ্বৰেখা নাথাকে৷
শীতলৰক্তী প্ৰাণী৷
বৃক্ক মেটানেফ্ৰিক(metanephric)৷
একলিংগী প্ৰাণী৷ নিষেচন দেহৰ ভিতৰত হয়৷
ডিম্বজ(oviparous) প্ৰাণী৷ বৰ্ধন প্ৰত্যক্ষ,ৰূপান্তৰণ(metamorphosis) নাই৷ বিদলন মেৰ'ব্লাষ্টিক(meroblastic)৷ ভ্ৰূণ ভ্ৰূণাৱৰণ(embryonic membrane) ৰ দ্বাৰা সংৰক্ষিত হয়৷

]] discovered in a Maastricht limestone quarry, 1770 (contemporary engraving)

]] type of skull roof, as seen in the Permian genus Captorhinus

তথ্য সংগ্ৰহ

বাহ্যিক সংযোগ

শ্ৰেণী:বৈজ্ঞানিক শ্ৰেণীবিন্যাস
*
য়ুমলেম্বম গম্ভিনী দেৱী

য়ুমলেম্বম গম্ভিনী দেৱী (, জন্ম: ১ জানুৱাৰী ১৯৪৫) এগৰাকী ভাৰতীয় কণ্ঠশিল্পী তথা নৃত্য শিল্পী। তেওঁ মূলতঃ মণিপুৰৰ নাট সংকীৰ্তন আৰু মণিপুৰী ৰাসৰ লগত জড়িত। তেওঁ জৱাহৰলাল নেহৰু মণিপুৰ নৃত্য একাডেমীৰ অনুষদৰ সদস্য। তেওঁ ১৯৮৮ চনত সংগীত নাটক একাডেমী বঁটাৰ লাভ কৰিছিল। মণিপুৰী নৃত্য আৰু সংগীতৰ ক্ষেত্ৰখনলৈ তেওঁৰ অৱদানৰ বাবে ভাৰত চৰকাৰে তেওঁক ২০০৫ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

প্ৰাৰম্ভিক জীৱন আৰু শিক্ষা

১৯৪৫ চনৰ নৱবৰ্ষৰ দিনা উত্তৰ পূৰ্বাঞ্চল মণিপুৰ ৰাজ্যৰ ৱাইস্কুল হিৰুহানবা লেইকাইত য়ুমলেম্বম গম্ভিনী দেৱীৰ জন্ম হৈছিল।
আঠটা সন্তানৰ ভিতৰত চতুৰ্থ সন্তান হিচাপে নাট সংকীৰ্তন প্ৰদৰ্শক ৱাই গোলাপ সিংহ ঘৰত তেওঁ জন্ম গ্ৰহণ কৰিছিল। তেওঁ মাত্ৰ ৫ বছৰ বয়সতে সংগীত আৰু নৃত্য শিকিবলৈ আৰম্ভ কৰিছিল আৰু পিছত জৱাহৰলাল নেহৰু মণিপুৰ নৃত্য একাডেমীত যোগদান কৰিছিল। ইয়াৰ পৰা তেওঁ মণিপুৰী ৰাসত স্নাতকোত্তৰ ডিপ্লোমা লাভ কৰে। একাডেমীত তেওঁ অমুদন শৰ্মা, মাইচনাম আমুবি সিংহ, খাইডেম লোকেশ্বৰ সিংহ, ক্ষেত্ৰীটম্বি দেৱী, ঙাংগম যোগেন্দ্ৰ সিং আৰু ইবোপিশাক শৰ্মা, মণিপুৰী নৃত্যত আৰু নংমাইথম টম্বা সিংহ, খাণ্ডা মইনা দান, ঙাংগম যোগেন্দ্ৰ সিংহ আৰু থকচোম গোপাল সিংহৰ পৰা সংগীতত প্ৰশিক্ষণ লাভ কৰে। তেওঁ বিশেষকৈ মনোহাৰছাই কীৰ্তনৰ শিক্ষা লাভ কৰিছিল।

বঁটা আৰু সন্মান

মণিপুৰী সংগীত পৰিষদে দেৱীক ১৯৭৯ চনত নৃত্য ৰত্ন বঁটা প্ৰদান কৰে আৰু তেওঁ ১৯৮০ চনত মণিপুৰ ৰাজ্যিক কলা একাডেমীৰ পৰা নাট সংগীত বঁটা লাভ কৰে। নাট সংকীৰ্তনৰ বাবে ১৯৮৮ চনত তেওঁ সংগীত নাটক একাডেমী বঁটা লাভ কৰে। একে বছৰতে তেওঁ মানৱ সম্পদ উন্নয়ন মন্ত্ৰালয়ৰ অধীনত সংস্কৃতি বিভাগৰ দ্বাৰা জ্যেষ্ঠ ফেল'শ্বিপৰ বাবে নিৰ্বাচিত হৈছিল।
ভাৰত চৰকাৰে তেওঁক ২০০৫ চনত পদ্মশ্ৰী বঁটাৰে সন্মানিত কৰে।

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মণিপুৰৰ ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
অ-পদাৰ্থ

অ-পদাৰ্থ হৈছে অসমীয়া কবি-সাহিত্যিক নৱকান্ত বৰুৱাদেৱৰ দ্বাৰা লিখিত এখনি কল্প-বিজ্ঞানধৰ্মী উপন্যাস। উপন্যাসখন ১৯৮২ চনত পোনপ্ৰথমবাৰৰ বাবে প্ৰকাশিত হৈছিল।

লেখকৰ চমু পৰিচয়

নৱকান্ত বৰুৱা অসমীয়া সাহিত্য জগতৰ এটি প্ৰসিদ্ধ নাম। এখুদ ককাইদেউ হিচাপে জনপ্ৰিয় নৱকান্ত বৰুৱাৰ জন্ম হৈছিল গুৱাহাটীত ১৯২৬ চনৰ ২৯ ডিচেম্বৰত। তেখেতে সাহিত্য অকাডেমি, অসম উপত্যকা বঁটাকে ধৰি একাধিক বঁটা-সন্মান লাভ কৰে। ১৯৭৬ চনত তেখেতক পদ্মভূষণ প্ৰদান কৰা হৈছিল। হে অৰণ্য হে মহানগৰ, কপিলীপৰীয়া সাধু, শিয়ালী পালেগৈ ৰতনপুৰ, ৰাৱণ আদি তেখেতৰ উল্লেখযোগ্য সৃষ্টি।

গ্ৰন্থৰ সংক্ষিপ্ত বিৱৰণ

অ-পদাৰ্থ গ্ৰন্থখনৰ কেন্দ্ৰীয় বিষয়ত জৈৱ পদাৰ্থ বিজ্ঞান প্ৰয়োগ কৰি ৰক্তহীন অস্ত্ৰোপচাৰৰ প্ৰযুক্তি উদ্ভাৱন কৰিবলৈ যোৱা এজন চিকিৎসকৰ কাহিনী বৰ্ণিত হৈছে। নিজৰ লক্ষ্যত উপনীত হ'বলৈ চিকিৎসকজনে এক বিধ্বংসী অ-পদাৰ্থ বা এণ্টিমেটাৰ সৃষ্টি কৰিছিল। কিন্তু পৰৱৰ্তী পৰ্যায়ত চিকিৎসকজন আত্মসমালোচনা আৰু অনুশোচনাতহে দগ্ধ হয় আৰু সেই অ-পদাৰ্থ শক্তিত আত্মজাহ যায়।

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
পানী (২০১৪ চলচ্চিত্ৰ)

পানী হৈছে ২০১৪ চনৰ ১২ ছেপ্টেম্বৰ তাৰিখে মুক্তি লাভ কৰা এখন অসমীয়া চলচ্চিত্ৰ। যদুমণি দত্তই পৰিচালনা কৰা বোলছবিখনৰ প্ৰযোজনা যুটীয়াভাৱে অসম ৰাজ্যিক চলচ্চিত্ৰ নিগম (বিত্ত আৰু উন্নয়ন) আৰু জে পি ফিল্ম্‌ছৰ বেনাৰত যদুমণি দত্তৰ। দীপক কুমাৰ গগৈৰ এখন একাংকিকা নাটকৰ আধাৰত যদুমণি দত্তৰ চিত্ৰনাট্যৰে পানী এখন সমসাময়িক সামাজিক-ৰাজনৈতিক পটভূমিত নিৰ্মিত চলচ্চিত্ৰ। ২০১৩ চনৰ নৱেম্বৰ মাহত কলকাতা আন্তঃৰাষ্ট্ৰীয় চলচ্চিত্ৰ মহোৎসৱত বোলছবিখনৰ প্ৰীমিয়াৰ হয়।

কাহিনী

চৰকাৰৰ কথা আৰু কামৰ মাজত সদায় পাৰ্থক্য দেখা যায়। চৰকাৰে দিয়া প্ৰতিশ্ৰুতি আৰু সেই প্ৰতিশ্ৰুতি কিমান দূৰ পূৰণ হয় তাৰ আধাৰতেই বোলছবিখনৰ কাহিনী নিৰ্মিত।

অভিনয়ত

বিষ্ণু খাৰঘৰীয়া
আইমী বৰুৱা
হিমাংশু প্ৰসাদ দাস
আশা বৰদলৈ
স্পন্দন
অতুল পাচনি
পবিত্ৰ বৰুৱা

কলা-কুশলী

পৰিচালনা/চিত্ৰনাট্য - যদুমণি দত্ত
প্ৰযোজক - যদুমণি দত্ত
কাহিনী/সংলাপ - দীপক কুমাৰ গগৈ
চিত্ৰগ্ৰহণ - সুমন দুৱৰা
সংগীত পৰিচালনা - অনিৰুদ্ধ বৰুৱা
সম্পাদনা - ৰূপম কলিতা
কলা নিৰ্দেশনা - জয়ন্ত ফুকন
ছাউণ্ড ডিজাইন আৰু মিক্সিং - দেৱব্ৰত চলিহা

সন্মান

উনবিংশ কলকাতা আন্তঃৰাষ্ট্ৰীয় চলচ্চিত্ৰ মহোৎসৱত (১০-১৭ নৱেম্বৰ, ২০১৩) প্ৰদৰ্শিত
দ্বিতীয় দিল্লী আন্তঃৰাষ্ট্ৰীয় চলচ্চিত্ৰ মহোৎসৱত (২১-২৭ ডিচেম্বৰ, ২০১৩) প্ৰদৰ্শিত
ত্ৰয়োদশ ঢাকা আন্তঃৰাষ্ট্ৰীয় চলচ্চিত্ৰ মহোৎসৱত (১০-১৮ জানুৱাৰী, ২০১৪) প্ৰদৰ্শিত

বাহ্যিক সংযোগ

চলচ্চিত্ৰখনৰ ট্ৰেইলাৰ

তথ্য সংগ্ৰহ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
অখিল ৰঞ্জন দত্ত

ড° অখিল ৰঞ্জন দত্ত অসমৰ এজন সমাজ বিজ্ঞানী আৰু ৰাজনৈতিক প্ৰবন্ধকাৰ। তেখেত গুৱাহাটী বিশ্ববিদ্যালয়ৰ ৰাজনীতি বিজ্ঞানৰ এগৰাকী অধ্যাপক আৰু সম্প্ৰতি বিভাগীয় মূৰব্বী হিচাপে কৰ্মৰত। ১৯৭৩ চনত লখিমপুৰ জিলাৰ ঢকুৱাখনাত জন্ম লাভ কৰে। তেখেতৰ পিতৃৰ নাম থানেশ্বৰ কলিতা আৰু মাতৃৰ নাম পদ্মাৱতী কলিতা।

শিক্ষা জীৱন

অখিল ৰঞ্জন দত্তই ১৯৮৮ চনত ঢকুৱাখনা উচ্চতৰ মাধ্যমিক বিদ্যালয়ৰ পৰা হাইস্কুল শিক্ষান্ত পৰীক্ষাত উত্তীৰ্ণ হয়।
১৯৯০ চনত কটন কলেজৰ পৰা অসমৰ ভিতৰত অষ্টম স্থান লাভেৰে উচ্চতৰ মাধ্যমিক উত্তীৰ্ণ হয়।
১৯৯৩ চনত কটন কলেজৰ পৰাই গুৱাহাটী বিশ্ববিদ্যালয়ৰ ভিতৰত প্ৰথম শ্ৰেণী প্ৰথম স্থান লাভেৰে ৰাজনীতি বিজ্ঞান বিষয়ত সুখ্যাতিৰে স্নাতক উত্তীৰ্ণ হয়।
ক্ৰমে ১৯৯৬ আৰু ১৯৯৯ চনত দত্তই দিল্লী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ আৰু এম. ফিল. ডিগ্ৰী লাভ কৰে।
২০০৬ চনত গুৱাহাটী বিশ্ববিদ্যালয়ৰ পৰা ৰাজনীতি বিজ্ঞানত গৱেষণা কৰি পি. এইচ. ডি. ডিগ্ৰী লাভ কৰে।

কৰ্ম জীৱন

ড° দত্তই ১৯৯৭ চনৰ পৰা ২০০১ চনলৈ গোৱালপাৰা মহাবিদ্যালয়ত অধ্যাপনা কৰে।
২০০১ চনত গুৱাহাটী বিশ্ববিদ্যালয়ৰ ৰাজনীতি বিজ্ঞান বিভাগত প্ৰবক্তা হিচাপে যোগদান কৰি সম্প্ৰতি তেখেতে অধ্যাপক হিচাপে কৰ্মৰত। লগতে তেখেতে বৰ্তমান বিভাগীয় মূৰব্বী হিচাপেও দায়িত্ব পালন কৰি আছে।
গুৱাহাটীৰ পৰা প্ৰকাশিত সামাজিক-সাংস্কৃতিক আলোচনী 'নতুন পদাতিক'ৰ কাৰ্যবাহী সম্পাদক হিচাপেও তেখেত কৰ্মৰত।

উল্লেখনীয় কৰ্মৰাজি

ড° অখিল ৰঞ্জন দত্তৰ বিভিন্ন গৱেষণামূলক প্ৰবন্ধ সমাজ বিজ্ঞানৰ বহুতো ৰাষ্ট্ৰীয় আৰু আন্তঃৰাষ্ট্ৰীয় পত্ৰিকা যেনে Economic and Political weekly, Social Change, Indian Journal of Political Science, International Sociological Research আদিত প্ৰকাশ পাইছে। তেওঁ অসমীয়া দৈনিক বিশেষকৈ আমাৰ অসম, নিয়মীয়া বাৰ্তা, দৈনিক অসম আদিৰো নিয়মীয়া লেখক। আমাৰ অসমত প্ৰকাশিত 'ধাৰাভাষ্য' আৰু নিয়মীয়া বাৰ্তাত প্ৰকাশিত 'জনসোঁতৰ কথকতা' তেখেতৰ দুটা গুৰুত্বপূৰ্ণ শিতান।

ড° দত্তৰ প্ৰকাশিত মুখ্য গ্ৰন্থসমূহ হৈছে-
পৰিৱৰ্তনৰ সমস্যা (বি পি সিঙৰ The Problem of Changeৰ অসমীয়াঅনুবাদ) (১৯৯৯)
বিশ্বায়নৰ আলি-দোমোজাত সমাজ-সভ্যতা (২০০৯)
অসমৰ জাতীয় জীৱনত লক্ষ্মীনাথ বেজবৰুৱা (২০১৫)
সম্ভাৱনা- অসম বিধান সভা নিৰ্বাচন ২০১৬
Human Security in North East India: Issues & Policies (সম্পাদনা), (২০০৯)
Political Theory: Issues, Concepts and Debates (সম্পাদনা), (২০১১)
Culture, Ideology, Politics (সম্পাদনা) (২০১২)
Indian Politics: Issues, Institutions and Process (সম্পাদনা) (২০১৩)
The Conscientious Statesman: Gaurisankar Bhattacharyya in Assam Legislative Assembly (সংকলন আৰু সমপাদনা) (২০১৫)
Hindutva Regime in Assam: Saffron in the Rainbow, Sage Publications, New Delhi (২০২১)

সামাজিক ভূমিকা

অধ্যাপনা আৰু গৱেষণাৰ সমান্তৰালভাৱে ড° দত্তই উত্তৰ-পূব ভাৰতৰ মানৱ অধিকাৰ আৰু সন্মান জড়িত হৈ থকা সামাজিক-ৰাজনৈতিক বিষয়সমূহতো সক্ৰিয় ভূমিকা পালন কৰি আহিছে। ২০১৯-২০ চনৰ নাগৰিকত্ব সংশোধনী আইন বিৰোধী আন্দোলনত তেখেতে সক্ৰিয় ভূমিকা পালন কৰিছে।

তথ্য উৎস

শ্ৰেণী:অসমৰ ব্যক্তি
অনিতা গোয়েল

অনিতা গোয়েল (ইংৰাজী: Anita Goel) হৈছে এগৰাকী আমেৰিকান পদাৰ্থ বিজ্ঞানী আৰু চিকিৎসক। নেন'জৈৱপদাৰ্থবিজ্ঞান, বিশেষকৈ আণৱিক বলবিজ্ঞানৰ ক্ষেত্ৰখনলৈ আগবঢ়োৱা অগ্ৰণী অৱদানৰ বাবে তেখেতে সমগ্ৰ বিশ্বতে পৰিচিতি লাভ কৰিছে।

শিক্ষা

অনিতা গোয়েলে হাৰ্ভাৰ্ড বিশ্ববিদ্যালয়ৰ পৰা পদাৰ্থ বিজ্ঞান বিষয়ত ডক্তৰেট ডিগ্ৰী অৰ্জন কৰে। ন'বেল বঁটাপ্ৰাপ্ত বিজ্ঞানী ডুডলেই আৰ. হাৰ্ছবেখৰ তত্ত্বাৱধানত তেখেতে গৱেষণাকাৰ্য সমাপ্ত কৰে। তেখেতৰ গৱেষণাপত্ৰৰ শিৰোনাম আছিল-Single Molecule Dynamics of Motor Enzymes Along DNA.(। ) বিশ্বখ্যাত ষ্টেনফৰ্ড বিশ্ববিদ্যালয়ৰ পৰা তেখেতে পদাৰ্থ বিজ্ঞানত ডিষ্টিংছনসহ স্নাতক ডিগ্ৰী লাভ কৰিছিল। তাত তেখেতৰ তত্ত্বাৱধায়ক আছিল ন'বেল বঁটা বিজয়ী ষ্টিভেন ছু। হাৰ্ভাৰ্ড-এমআইটিৰ স্বাস্থ্য বিজ্ঞান আৰু প্ৰযুক্তিবিদ্যাৰ(Health Sciences and Technology, HST) যুটীয়া শাখাৰ পৰা তেখেতে এটা এম.ডি.(ডক্তৰ অৱ মেডিছিন) ডিগ্ৰীও লাভ কৰে।

তথ্যসংগ্ৰহ

বাহ্যিক সংযোগ

Nanobiosym Website
Goel's Harvard homepage
Goel at physics central
Goel at US Senate hearing
Nanobiosym Website
Forbes Article on Goel's Senate Testimony
Goel's scientific article on molecular motors published in Nature Nanotechnology
Lemelson MIT Inventors Archive
Nanobiosym Chairman and CEO Speaks on Future of Personalized Medicine & Mobile Health
Nanobiosym CEO Dr. Anita Goel and Former UK PM Tony Blair Tackle Global Challenges at Novartis Forum

শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মহিলা পদাৰ্থ বিজ্ঞানী
শ্ৰেণী:চিকিৎসাবিদ
ন'বেল বঁটা বিজয়ী (অৰ্থনীতি)

ন'বেল বঁটা বছৰি প্ৰদান কৰা এটা অতি সন্মানীয় পুৰস্কাৰ। স্কাণ্ডিনেভিয়ান সমিতিয়ে এই বঁটা কলা আৰু বিজ্ঞানৰ কেইটামান শাখাত আগবঢ়োৱা অতি বিশেষ অৱদানৰ বাবে প্ৰদান কৰে। ডাইনামাইটৰ আৱিষ্কাৰক ছুইডেনৰ আলফ্ৰেড ন'বেল-ৰ ইচ্ছাপত্ৰ অনুসৰি ১৮৯৫ চনত এই বঁটা স্থাপন কৰা হয়। ১৯০১ চনত প্ৰথমে এই বঁটা প্ৰদান কৰা হৈছিল। অৰ্থনীতি বিষয়ত ন'বেল লাভ কৰা ব্যক্তিৰ তালিকা ইয়াত ৰখা হৈছে।

বৰ্ষ
আলোকচিত্ৰ
বিজেতা
নাগৰিকত্ব
অৱদান

২০১২
|
এলভিন ই. ৰথ (Alvin E. Roth)

সুস্থিৰ বণ্টন আৰু বজাৰ ৰূপাঙ্কনৰ আচৰণ তত্বৰ বাবে("for the theory of stable allocations and the practice of market design")
|
লয়ড এছ. ছেপ্‌লী (Lloyd S. Shapley)

২০১১
|
টমাছ জে. ছাৰ্জেণ্ট (Thomas J. Sargent)

"বৃহৎ অৰ্থনীতিৰ কাৰক আৰু ফলাফল সম্বন্ধীয় প্ৰায়োগিক গৱেষণাৰ বাবে" ("for their empirical research on cause and effect in the macroeconomy")
|
ক্ৰিষ্ট'ফাৰ এ. ছিম্‌ছ (Christopher A. Sims)

২০১০
|
পিটাৰ এ. ডায়েমণ্ড (Peter A. Diamond)

"সন্ধানী ঘৰ্ষণৰ মাজেৰে কৰা বজাৰ অধ্যয়নৰ বাবে" ("for their analysis of markets with search frictions")
|
ডেল টি. মৰ্টেনছেন (Dale T. Mortensen)

|
ক্ৰিষ্ট'ফাৰ এ. পিছাৰিডেছ (Christopher A. Pissarides)

অসমাপ্ত তালিকা

তথ্য সংগ্ৰহ

বাহ্যিক সংযোগ

Official website of the Sveriges Riksbank Prize in Economic Sciences in Memory of Alfred Nobel
Official website of the Royal Swedish Academy of Sciences
Official website of the Nobel Foundation

~
ব্ৰিজিট আস্কোনাছ

ব্ৰিজিট এলিছ আস্কোনাছ FRS FMedSci (১ এপ্ৰিল ১৯২৩ – ৯ জানুৱাৰী ২০১৩) এগৰাকী বৃটিছ ইমিউন'লজিষ্ট আছিল আৰু ১৯৯৫ চনৰপৰা ইম্পেৰিয়েল কলেজ লণ্ডনৰ অতিথি অধ্যাপক।

শিক্ষা

ব্ৰিজিট আস্কোনাছৰ জন্ম হৈছিল চেকোস্লোভাক পিতৃ-মাতৃৰ ঘৰত, যিসকল ইহুদী কেথলিক ধৰ্মলৈ ধৰ্মান্তৰিত হৈছিল, যিসকলে নাজী দখলৰ পিছত অষ্ট্ৰিয়াৰপৰা পলায়ন কৰিছিল। ভিয়েনাত জন্মগ্ৰহণ কৰা আস্কোনাছে মেকগিল বিশ্ববিদ্যালয়ত জৈৱ ৰসায়ন বিজ্ঞান (বি এছ চি, এম এছ চি) অধ্যয়ন কৰিছিল আৰু কেম্ব্ৰিজ বিশ্ববিদ্যালয়ৰ জৈৱ ৰসায়ন বিজ্ঞানৰ বিদ্যালয়ত স্নাতকোত্তৰ কাম কৰিছিল য'ত তেওঁ কেম্ব্ৰিজৰ গিৰ্টন কলেজৰ ছাত্ৰী আছিল আৰু ১৯৪৮ চনৰপৰা ১৯৫২ চনলৈকে ফ্ৰেডেৰিক চেংগাৰৰ পৰীক্ষাগাৰত কাম কৰিছিল।

বিভাগটোত তেওঁৰ আদৰ্শ হিচাপে আছিল দুগৰাকী বিশিষ্ট বিজ্ঞানী মাৰ্জাৰী ষ্টিফেনছন আৰু ড'ৰথী নিধাম,

সেই সময়ছোৱাত তেওঁ সহযোগী ইমিউন’লজিষ্ট জন এইচ হামফ্ৰেৰ সৈতে ইমিউন’লজী বিভাগসমূহ স্থাপনৰ বাবে ব্যাপকভাৱে কাম কৰিছিল। আস্কোনাছে বি কোষৰ ওপৰত গুৰুত্ব আৰোপ কৰিছিল আৰু প্ৰতিৰোধ সঁহাৰিৰ অংশ হিচাপে এণ্টিব’ডি উৎপাদনত ইয়াৰ ভূমিকা নিৰ্ধাৰণ কৰিছিল।

এন আই এম আৰত তেওঁ গাখীৰৰ প্ৰটিনত পলিপেপটাইডৰ জৈৱসংশ্লেষণৰ ওপৰত গৱেষণা কৰিবলৈ আৰম্ভ কৰে আৰু আৱিষ্কাৰ কৰে যে পেপটাইডসমূহ এমিনো এচিডৰপৰা এটাটুকুৰাত দ্ৰুতভাৱে সংশ্লেষিত হয়। চেজাৰ মিলষ্টেইন আৰু জন হাৰ্বাৰ্ট হামফ্ৰেকে ধৰি উচ্চ পদস্থ বিজ্ঞানীসকলৰ কেইবাখনো জীৱনী লিখিছিল। অক্সফৰ্ড ব্ৰুকছ বিশ্ববিদ্যালয়ৰ পুথিভঁৰালৰ বিশেষ সংগ্ৰহসমূহত ৰখা মেডিকেল চাইন্সেছ ভিডিঅ’ আৰ্কাইভ হৈ পৰাৰ এটা অংশ হিচাপে আস্কোনাছে ষ্টেনলি পিয়ৰ্টৰ সৈতে চিত্ৰগ্ৰহণ কৰা সাক্ষাৎকাৰ গ্ৰহণ কৰে।

তথ্যসূত্ৰ

শ্ৰেণী:বৃটিছ মহিলা
শ্ৰেণী:মহিলা বিজ্ঞানী
তেজপুৰ উন্নয়ন প্ৰাধিকৰণ

তেজপুৰ উন্নয়ন প্ৰাধিকৰণ হৈছে ভাৰতৰ তেজপুৰ চহৰত পৰিকল্পিতভাৱে আন্তঃগাঁথনি আৰু আৱাস প্ৰকল্পৰ উন্নয়নৰ বাবে সৃষ্টি কৰা বিধিগত নাগৰিক সংস্থা। বৰ্তমানৰ ভাৰতীয় নগৰ উন্নয়ন প্ৰাধিকৰণৰ ভেটি ১৮৯৬ চনত বোম্বে প্লেগৰ ফলত ব্ৰিটিছ ঔপনিৱেশিক চৰকাৰৰ যুগত ডিজাইন কৰা গাঁথনিৰ ওপৰত ভিত্তি কৰি গঢ় লৈ উঠিছে। ভাৰতীয় সংবিধানৰ ৭৪ সংখ্যক সংশোধনী অনুসৰি প্ৰতিখন চহৰৰ বাবে নগৰ উন্নয়ন প্ৰাধিকৰণ গঠন কৰা হৈছে। এই প্ৰাধিকৰণত নাগৰিক পৰিকল্পনাত বিশেষজ্ঞ পৰিকল্পনাকাৰী আৰু আমোলা থাকে। প্ৰাধিকৰণৰ বিষয়াসকলে স্থানীয় ৰাজ্য চৰকাৰৰ সৈতে নগৰ পৰিকল্পনা কাৰ্য্যকলাপত কাম কৰে।

ইতিহাস আৰু উদ্দেশ্য

তেজপুৰ নগৰ উন্নয়ন প্ৰাধিকৰণ গঠন কৰা হৈছিল আৰু ইয়াত অ-আমোলাতন্ত্ৰিক ব্যক্তি আৰু সংস্থাৰ এটা গোট থাকে যিসকলে ভাৰতীয় চহৰসমূহত আন্তঃগাঁথনি উন্নয়নৰ পৰিকল্পনাৰ দায়িত্ব লয়।

তেজপুৰ নগৰ উন্নয়ন প্ৰাধিকৰণৰ পৰিচালনা অধ্যক্ষ বিৰাজ নাথে।

কাৰ্যকলাপ

তেজপুৰ নগৰ উন্নয়ন প্ৰাধিকৰণৰ পৰিকল্পনাকাৰীসকল তলত উল্লেখ কৰা বিষয়সমূহৰ বাবে দায়বদ্ধ।

টাউন প্লেনিং আঁচনিসমূহ যাতে ৰূপায়ণ কৰা হয় সেয়া নিশ্চিত কৰা।
অধিসূচিত অঞ্চলসমূহৰ বাবে গুৰু আঁচনিৰ উন্নয়ন পৰিকল্পনা তৈয়াৰ কৰা আৰু কাৰ্যকৰী কৰা।
সুলভ মূল্যৰ গৃহ নিৰ্মাণ, বস্তিবাসীৰ উন্নয়নৰ দৰে নগৰ অঞ্চল উন্নয়নৰ পদক্ষেপ সৃষ্টি আৰু ৰূপায়ণ।
বৰ্তমানৰ অঞ্চলসমূহৰ উন্নতিৰ বাবে স্থানীয় এলেকা পৰিকল্পনা ৰূপায়ণ।
বিল্ডিং আইন আধুনিকীকৰণ।
ট্ৰেনজিট অভিমুখী উন্নয়নক প্ৰসাৰিত কৰা।
স্থানীয় এলেকাৰ পৰিকল্পনাত ঐতিহ্যমণ্ডিত ভৱনসমূহৰ ৰূপান্তৰ অন্তৰ্ভুক্ত কৰা।
সামাজিক আৰু অৰ্থনৈতিক উন্নয়নৰ পৰিকল্পনা।

প্ৰত্যাহ্বান

তেজপুৰ নগৰ উন্নয়ন প্ৰাধিকৰণৰ পৰিকল্পনাকাৰীসকলে তলত দিয়া প্ৰত্যাহ্বানৰ সন্মুখীন হৈছে।

নগৰীয়া বসতিপ্ৰধান লোকসকলৰ গৃহৰ প্ৰয়োজনীয়তা পূৰণ কৰা।
উন্নয়নৰ পদক্ষেপত বিনিয়োগ।
খোৱাপানীৰ সমস্যা সমাধান কৰা।
অনাময় সমস্যা সমাধান কৰা।

তথ্যসূত্ৰ

বহিঃসংযোগ

তেজপুৰ উন্নয়ন প্ৰাধিকৰণৰ চৰকাৰী ৱেবছাইট

শ্ৰেণী:অসম চৰকাৰ
শ্ৰেণী:অনুষ্ঠান প্ৰতিষ্ঠান
শ্ৰেণী:তেজপুৰ
পাতাল

পাতাল (সংস্কৃত: पाताल; আক্ষৰিক অৰ্থ: ভৰিৰ তলত থকা) ভাৰতীয় ধৰ্ম অনুসৰি বিশ্বব্ৰহ্মাণ্ডৰ ভূগৰ্ভস্থ ৰাজ্যসমূহক বুজায়৷ পাতাল পাৰ্থিৱ মাত্ৰাৰ তলত অৱস্থিত। পাতালক প্ৰায়ে ইংৰাজীত আন্দাৰৱৰ্ল্ড (underworld) বা নেডাৰৱৰ্ল্ড (netherworld) বুলি অনুবাদ কৰা হয়। শাস্ত্ৰ সমূহত পাতলক স্বৰ্গতকৈও সুন্দৰ বুলি বৰ্ণনা কৰা হৈছে (সূক্ষ্ম মাত্ৰা, কেতিয়াবা স্বৰ্গ (হেভেন) বুলিও অনুবাদ কৰা হৈছে)। পাতালত অজস্ৰ ৰত্ন, ধুনীয়া বাগিচা আৰু হ্ৰদেৰে ভৰি থকা বুলি বৰ্ণনা কৰা হৈছে।

বজ্ৰযান বৌদ্ধ ধৰ্মত অসুৰ বসবাস কৰা গুহাবোৰ পাতালৰ প্ৰৱেশদ্বাৰ বুলি কোৱা হয়; এই অসুৰবোৰক, বিশেষকৈ মহিলা অসুৰবোৰক পদ্মসম্ভৱৰ দৰে বিখ্যাত বৌদ্ধ সন্তসকলে প্ৰায়ে ধৰ্মপাল বা ডাকিনী হিচাপে "ৰূপান্তৰিত" (বৌদ্ধ ধৰ্মলৈ ৰূপান্তৰিত) কৰে।

হিন্দু ব্ৰহ্মাণ্ডবিজ্ঞানত বিশ্বব্ৰহ্মাণ্ডক স্বৰ্গ, ভূমি বা মৰ্ত্য (পৃথিৱী) আৰু পাতাল (স্থূল মাত্ৰা) নামৰ তিনিখন জগতত বিভক্ত কৰা হৈছে। পাতাল আকৌ সাতখন ৰাজ্য/মাত্ৰা বা লোকেৰে গঠিত, ইয়াৰে সপ্তম আৰু একেবাৰে নিম্নতম পাতাল লোককে পাতাল বা নাগ-লোক বুলিও কোৱা হয়৷ নাগ-লোকত নাগসকল বাস কৰে। দানৱ (দনুৰ সন্তান), দৈত্য (দিতিৰ সন্তান), ৰাক্ষস আৰু নাগসকল (কদ্ৰুৰ সৰ্প-মানৱ সদৃশ পুত্ৰ) পাতাল ৰাজ্যত বাস কৰে।

হিন্দু ধৰ্ম

বিষ্ণু পুৰাণত দেৱ ঋষি নাৰদৰ পাতাল ভ্ৰমণৰ কথা বৰ্ণনা কৰা হৈছে। নাৰদে পাতলক স্বৰ্গতকৈও সুন্দৰ বুলি বৰ্ণনা কৰিছে। পাতালত অজস্ৰ ৰত্ন, ধুনীয়া বাগিচা, হ্ৰদ আৰু সুন্দৰী অসুৰ কুমাৰীৰে ভৰি থকা বুলি বৰ্ণনা কৰা হৈছে। বতাহত মিঠা সুগন্ধি আৰু মিঠা সংগীত মিহলি হৈ থাকে। ইয়াৰ মাটি বগা, ক’লা, বেঙুনীয়া, বালিচহীয়া, হালধীয়া, শিলৰ আৰু লগতে সোণৰ।

বিষ্ণু পুৰাণত উল্লেখ কৰা অনুসৰি সাতখন পাতাল আছে, পৃথিৱীৰ পৃষ্ঠৰ তলত সত্তৰ হাজাৰ যোজন (দূৰত্বৰ পৌৰাণিক একক) দূৰত্বত এই পাতালবোৰ আছে। ইয়াৰে প্ৰত্যেকেখন পাতালে দহ হাজাৰ যোজনলৈকে সম্প্ৰসাৰিত হৈ থাকে। বিষ্ণু পুৰাণত উচ্চতমৰ পৰা নিম্নতমলৈকে থকা পাতালৰ নামবোৰ হৈছে: অতল, বিতল, নিতল, গৰ্ভস্তিমত, মহাতল, সুতল আৰু পাতাল। ভাগৱত পুৰাণ আৰু পদ্ম পুৰাণৰ মতে সাতখন পাতাল হৈছে ক্ৰমে অতল, বিতল, সুতল, তলাতল, মহাতল, ৰসাতল আৰু পাতাল। শিৱ পুৰাণত, মহাতলৰ সলনি কেৱল তল বুলি উল্লেখ কৰা হৈছে। বায়ু পুৰাণৰ মতে ৰসাতল, সুতল, বিতল, গভস্তল, মহাতল, শ্ৰীতল আৰু পাতাল বুলি কোৱা হৈছে। সাতখন পাতালৰ লগতে ইয়াৰ ওপৰত থকা পৃথিৱীখন বিষ্ণুৰ তামসিক (অন্ধকাৰ) অৱতাৰ হাজাৰ মূৰৰ শেষনাগৰ মূৰত থিয় হৈ থাকে। কেতিয়াবা শেষনাগগ পাতালসমূহৰ তলত থকাৰ পৰিৱৰ্তে একেবাৰে নিম্নতম পাতালত বাস কৰে বুলি বৰ্ণনা কৰা হয়। পাতালসমূহত তলত নৰক থাকে, এই নৰকত মৃত্যুৰ পিছত পাপীসকলক শাস্তি দিয়া হয়।

তথ্য সংগ্ৰহ

শ্ৰেণী:কিংবদন্তি
শ্ৰেণী:হিন্দু ধৰ্ম
লিঅ'নাৰ্ড অইলাৰ

লিঅ'নাৰ্ড অইলাৰ ( ; , ;
এপ্ৰিল ১৫, ১৭০৭ছেপ্টেম্বৰ ১৮, ১৭৮৩) এজন অগ্ৰদূত ছুইছ্ গণিতজ্ঞ তথা পদাৰ্থবিজ্ঞানী আছিল। তেওঁ আনকি infinitesimal calculus আৰু graph theoryৰ নিচিনা ভিন্ন মেৰুৰ ক্ষেত্ৰতো গুৰুত্ব-পূৰ্ণ আৱিষ্কাৰ কাৰিছিল। তেওঁৱেই আধুনিক গণিতৰ বহুখিনি পদ আৰু চিহ্নৰ আৰম্ভণি কৰিছিল, বিশেষকৈ গাণিতিক বিশ্লেষণত, যেনে: ফলনৰ ধাৰণা ইত্যাদি। বলবিজ্ঞান, তৰল গতিবিদ্যা, আলোক বিজ্ঞান, আৰু জ্যোতিৰ্বিজ্ঞানলৈ আগবঢ়োৱা অৱদানৰ বাবেও তেওঁ জনাজাত।

অইলাৰক ১৮-শতিকাৰ শ্ৰেষ্ঠ আৰু সৰ্বকালৰ মহানতম গণিতজ্ঞ সকলৰ এজন বুলি বিবেচনা কৰা হয়। তেওঁ সকলোতকৈ বেছি ফলপ্ৰসূ গণিতজ্ঞ সকলৰো অন্যতম; তেওঁৰ সমগ্ৰ কামে ৬০-৮০quarto খণ্ড(vol) পূৰায়। তেওঁ প্ৰাপ্তবয়স্ক জীৱনৰ বেছিভাগ সময় কটায় St. Petersburg, Russia, আৰু Berlin, Prussiaত।

Pierre-Simon Laplaceৰ এষাৰি উক্তিয়ে গণিতশাস্ত্ৰত অইলাৰৰ প্ৰভাৱ প্ৰকাশ কৰে-"অইলাৰক পঢ়া, অইলাৰক পঢ়া, তেওঁ আমাৰ সকলোৰে ওপৰত। "

অবীজগণিতীয়-অপৰিমেয় সংখ্যা "e" অইলাৰৰ স্মৃতিত নামাংকিত।

তথ্যসূত্ৰ

বাহ্যিক সংযোগ

LeonhardEuler.com

শ্ৰেণী:গণিতজ্ঞ
শ্ৰেণী:ছুইজাৰলেণ্ডৰ ব্যক্তি
বাটাচা

বাটাচা হৈছে চেনি আৰু গুড়ৰ পৰা তৈয়াৰী একপ্ৰকাৰৰ মিঠাই। এয়া বংগৰ অতি জনপ্ৰিয় মিঠা খাদ্য। ৰবীন্দ্ৰনাথৰ শুভদৃষ্টিৰ গল্পত পিতলৰ বাটিত বাটাচা লৈ বিবাহৰ প্ৰস্তাৱ লৈ যোৱাৰ কথা উল্লেখ আছে। চেনি বা গুড়ৰ পৰা তৈয়াৰী বাটাচা ২-৪ চে.মি. ব্যাসৰ সমতল মিঠা খাদ্য। ইয়াৰ আকাৰ কোটৰ বুটাম একোটাৰ সমান। পশ্চিম বংগৰ এখন জিলা মিডনাপুৰ ডাঙৰ আকাৰৰ বাটাচা উৎপাদনৰ বাবে জনাজাত। সৰু ল'ৰা-ছোৱালীৰ মাজত ই অতি জনপ্ৰিয়। বাটাচাক প্ৰাচীন কালৰে পৰা পশ্চিম বংগ আৰু বাংলাদেশৰ হিন্দুসকলে প্ৰসাদ হিচাপে ব্যৱহাৰ কৰি আহিছে। এই মিঠাই অৰ্থ-সামাজিক শ্ৰেণীৰ মাজত খাবৰ বাবে বা দৈনন্দিন মাংগলিক আচাৰ-ব্যৱহাৰৰ বাবেও আগবঢ়োৱা হয়। মন্দিৰ আদিত যিকোনো দৰ্শনাৰ্থীক এই মিঠাই আৰু পানী আগবঢ়োৱা হয়। বাতাছাৰ আয়ুস যথেষ্ট দীঘল। বাটাচা, মুড়ি আৰু পানীৰ লগত খোৱা হয়। বাটাচা সাধাৰণতে মাংগলিক কামত ব্যৱহাৰ কৰা সামগ্ৰী বিক্ৰীৰ বাবে নিবেদিত দোকানত বিক্ৰী কৰা হয়।

সাধাৰণতে পুহ মাহৰ সংক্ৰান্তিৰ সময়ত কদমা, বাটাচা, তিল খাজা আদি মিঠাইবোৰ বেছিকৈ খোৱা হয়। ৰাখী বন্ধন, ৰথ যাত্ৰা, লক্ষ্মী পূজা আদিৰ উপৰি দেৱ-দেৱীৰ প্ৰসাদ হিচাপে প্ৰায়ে নকুল দানাসহ বাটাচা ব্যৱহাৰ কৰা হয়।

আলহীক আপ্যায়নৰ বাবে বাটাচা ব্যৱহাৰ কৰাৰ এক অতি পুৰণি পৰম্পৰা বঙালীসকলৰ মাজত প্ৰচলিত। এই সম্পৰ্কিয় পৰিচয় বিভিন্ন লেখকৰ গল্প সমূহত পোৱা যায়। পশ্চিম বংগত প্ৰায় ২৫০০টা সৰু সৰু ‘কাৰখানা’ বাটাচা আৰু নকুলদনা তৈয়াৰৰ বাবে চলি আছে। বুৰদৱানৰ নীলপুৰ, মালদাৰ হৰিশচন্দ্ৰপুৰ, উত্তৰ বংগৰ গৰিয়া-বেলেঘাটা, বালুৰঘাটত বহু মহিলা বাটাচা-নকুলদনা তৈয়াৰ কৰাৰ লগত জড়িত। এই প্ৰাচীন কুটিৰ উদ্যোগটোক পুনৰুজ্জীৱিত কৰাৰ বাবে পশ্চিম বংগ ৰাজ্য চৰকাৰে খোজ দিছে। পশ্চিম বংগ ৰাজ্য চৰকাৰে ক্লাষ্টাৰ সৃষ্টি আৰু ৰপ্তানিৰ বাবে বিভিন্ন পদক্ষেপ গ্ৰহণ কৰাৰ পৰিকল্পনা কৰিছে।

বনোৱা পদ্ধতি

বাটাচাৰ ৰেচিপি ঘৰতে বনাব পৰা এক সহজ ৰেচিপি। অৱশ্যে বাটাচা বনাবলৈ প্ৰয়োজন হোৱা উপাদানৰ ভিন্নতা থাকিব পাৰে। আটাইতকৈ জনপ্ৰিয় সংস্কৰণটো দ্ৰুত। মিঠা হিচাপে গুড় বা চেনি, গাখীৰ বা পানী, ঘিঁউ আৰু ইলাচিৰ সহায়ত বাটাচা তৈয়াৰ কৰা হয়।

প্ৰথমে কেৰাহী এখন মধ্যমীয়া জুইত গৰম কৰি ইয়াত চেনি আৰু পানী দি মিহলাই লৈ পগাব লাগে। মিশ্ৰণখিনিয়ে ডাঠ চিৰাপ আকাৰ পোৱালৈকে পগাই থাকিব লাগে। ইয়াৰ পিচত তেল, ঘিঁউ বা মাখন লগোৱা কাগজ এখনৰ ওপৰত এই ডাঠ চিৰাপ খিনি এটা নিৰ্দিষ্ট জোখত এটাৰ গাত আনটো নলগাকৈ বাকি দিব লাগে। ঠাণ্ডাহৈ মিঠাইবোৰ সম্পূৰ্ণ শুকান হৈ পৰিলে ই খোৱাৰ উপযোগী হৈ পৰে।

তথ্যসূত্ৰ

শ্ৰেণী:মিঠাই
চাকৈ-চকোৱা

চাকৈ-চকোৱা এটা হাঁহৰ প্ৰজাতি। সংস্কৃতত ইয়াক ব্ৰাহ্মণি হাঁহ বুলি কয়।

বিচৰণ

চাকৈ-চকোৱাৰ মুখ্য বসতিস্থল দক্ষিণপূব ইউৰোপৰ পৰা মুখ্য এচিয়া হৈ দক্ষিণপূব চীনলৈ বিস্তৃত হৈ আছে, তদুপৰি পশ্চিম আফ্ৰিকা আৰু ইথিঅ'পিয়াতো চাকৈ-চকোৱা পোৱা যায়। ই এবিধ পৰিভ্ৰমী চৰাই। শীত কালটো ই দক্ষিণপূব এছিয়াত পাৰ কৰে। দক্ষিণ পূব ইউৰোপ আৰু দক্ষিণ স্পেইনত এই চৰাই বিধ প্ৰায় বিলুপ্ত প্ৰায় হলেও, এছিয়াত এই চৰাই বিধ এতিয়াও দেখিবলৈ পোৱা যায়। উত্তৰ আমেৰিকাতো কেতিয়াবা এই চৰাই বিধ দেখিবলৈ পোৱা যায়।

বিৱৰণ

ই এবিধ মুক্ত বিচৰণ কৰা চৰাই। ই ওখ পাহাৰৰ ওপৰত, গছৰ ধোন্দত, মাটিৰ ফাঁকত, কণী পাৰি পোৱালি জগায়। ই এবাৰত ৬-১৬টা ওমনি দিয়ে। ইয়াৰ কণীবোৰ দেখিবলৈ বগা ক্ৰীমৰ ৰঙৰ দৰে। ইয়াৰ কণীবোৰ ওমনি লোৱাৰ পৰা কণী ফুটি পোৱালি ওলাবলৈ ৩০ দিন লাগে। এই চৰাই বিধ সদায় যোৰা পাতি থাকে নাইবা সৰু দলবান্ধি থাকে। ই কেতিয়াবাহে ডাঙৰ দল বান্ধে। কিন্তু কেতিয়াবা ডাঙৰ হ্ৰদত আৰু ধীৰস্ৰোতা নদীত শীত কালৰ সময়ত ইয়াক ডাঙৰ দলত দেখা যায়। এই চৰাই বিধ দেখিবলৈ আন চৰাইতকৈ বেলেগ। ই ৫৮-৭০ চেঃমিঃ দীঘল আৰু ইয়াৰ পাখি দুখিলা ১১০-১৩৫ চেঃমিঃ দীঘল। ইয়াৰ শৰীৰটো দেখিবলৈ কমলা-মুগা ৰঙৰ আৰু মুৰটো শেঁতা ৰঙৰ, পাখি দুখিলা বগা আৰু কলা ৰঙৰ। ই পানীত বৰ ভালকৈ সাঁতুৰিব পাৰে। ই উৰোঁতে দেখিবলৈ ৰাজহাঁহৰ নিচিনা লাগে। মতা-মাইকী দুয়োটা দেখিবলৈ প্ৰায় একে, কিন্তু, মতাটোৰ ডিঙিৰ তলত এটা কলা ৰঙৰ আঙুঠিৰ দেৰ চিন্থ আছে। মাইকীজনীৰ মুখত এটা বগা দাগ আছে। ই সহবাসৰ সময়ত বনৰীয়া হাঁহৰ নিচিনাকৈ ডাঙৰকৈ চিঞৰ মাৰে।

সংস্কৃতিত

চাকৈ-চকোৱা চৰাইবিধক বুদ্ধধৰ্মীসকলে পবিত্ৰ হিচাবে গণ্য কৰে।

ভাৰতীয় সংস্কৃতিত

সংস্কৃতত এই চৰাই বিধক চক্ৰৱাক বুলি কয়। ভাৰতীয় সংস্কৃতিত চাকৈ-চকোৱা প্ৰেমৰ প্ৰতীক। কবিসকলে বিবাহিতযুগলক বৰ্ণনা কৰোঁতে এই চৰাই বিধৰ নাম ব্যৱহাৰ কৰে। চাকৈ-চকোৱা যুগলটো ৰাতি ইটোৰ পৰা সিটো আঁতৰি থাকি কান্দে আৰু দিনত আকৌ লগ হয়। ৰাতিৰ সময়ত মতা আৰু মাইকী চৰাই দুয়োটিয়ে ইটোৱে সিটোক নদীৰ দুটি পাৰৰ পৰা মাতি থাকে। সিহঁতে সূৰ্যোদয় হোৱালৈ অপেক্ষা কৰি থাকে। সূৰ্য্যক চাকৈ-চকোৱাৰ বন্ধু বুলি গণ্য কৰা হয়।

স্থিতি

চাকৈ-চকোৱা Agreement on the Conservation of African-Eurasian Migratory Waterbirds (AEWA) ৰ অন্তৰ্ভুক্ত চৰাই।

চিত্ৰ-সম্ভাৰ

তথ্য সংগ্ৰহ

বাহ্যিক সংযোগ

चक्रम् in Apte's dictionary
चक्र and cakravāka in Monier-Williams dictionary
ৰমা কান্ত শৰ্মাৰ Cakravāka Elements of Poetry in the Epics of India
Abstract
Sādhana, dīkṣha of a cātaka pakṣhi: with a poem by Adi Shankara
Bhaktivedanta VedaBase: Śrī Caitanya Caritāmṛta Antya 18.98
Narmada:Arthur Avalon,Hymns to the Goddess: Narmadāsṭakastotram by Śankarācārya
Database entry includes justification for why this species is of least concern
Madge and Burn, Wildfowl ISBN 0-7470-2201-1
Mullarney, Svensson, Zetterstrom and Grant, Collins Bird Guide ISBN 0-00-219728-6

chakai chakoa

শ্ৰেণী:হাঁহ
শ্ৰেণী:অসমৰ চৰাই
এমিলি আৰ্মষ্ট্ৰং

এমিলি মাৰ্চিয়া আৰ্মষ্ট্ৰং ( ; জন্ম: ৬ মে', ১৯৮৬) এগৰাকী আমেৰিকান গায়িকা আৰু গীটাৰিষ্ট। তেওঁ ডেড ছাৰাৰ সহ-প্ৰতিষ্ঠাপক আছিল৷ ২০২৪ চনৰ ছেপ্টেম্বৰ মাহত লিংকিন পাৰ্ক পুনৰ সংঘবদ্ধ হোৱা মুহূৰ্তত তেওঁ মুখ্য গায়িকা হিচাপে পৰিচিত হয়৷ বেণ্ডটোৰ এই পুনৰ্মিলন তেওঁলোকৰ দীৰ্ঘদিনীয়া মুখ্য কণ্ঠশিল্পী চেষ্টাৰ বেনিংটনৰ মৃত্যুৰ সাত বছৰৰ পাছত হৈছে।

প্ৰাৰম্ভিক জীৱন

আৰ্মষ্ট্ৰঙৰ লছ এঞ্জেলছত জন্ম হৈছিল। তেওঁৰ পিতৃ-মাতৃ চাৰ্চ অৱ চাইন্টোলজিৰ বিশিষ্ট সদস্য আছিল আৰু তেওঁ চাইন্টোলজিষ্ট হিচাপে ডাঙৰ-দীঘল হৈছিল। ১১ বছৰ বয়সত তেওঁ গীত লিখিবলৈ আৰু গীটাৰ বজাবলৈ আৰম্ভ কৰিছিল, আৰু ১৫ বছৰ বয়সত গান গাবলৈ আৰম্ভ কৰিছিল।তেওঁ হাইস্কুল এৰিছিল৷ তেখেতে কয় যে তেওঁ ৰক বেণ্ডত থাকিব বিচাৰে আৰু আন একো কাম কৰাৰ কোনো আগ্ৰহ নাই। ২০১২ চনত এল পাছ' টাইমছৰ সৈতে হোৱা এক সাক্ষাৎকাৰত আৰ্মষ্ট্ৰঙে কয় যে সংগীতেই তেওঁক জীৱনত অনুপ্ৰাণিত কৰি ৰখা একমাত্ৰ বস্তু।

তথ্যসূত্ৰ

শ্ৰেণী:আমেৰিকান কণ্ঠশিল্পী
শ্ৰেণী:গীতিকাৰ
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:কণ্ঠশিল্পী
শ্ৰেণী:জীৱিত ব্যক্তি
শ্ৰেণী:বাদ্যযন্ত্ৰী